[bookmark: _Hlk219825668]OSNOVNA ŠKOLA ODRA
Đačka 5, Odra, Zagreb

28. listopad 2026.
Javni poziv učenicima Osnovne škole Odra za sudjelovanje u Erasmus+ projektu mobilnosti (broj Erasmus akreditacije: 2022-1-HR01-KA120-SCH-000110061)
Češka-Brno

Osnovna škola Odra u Zagrebu nositelj je Erasmus akreditacije u području odgoja i općeg obrazovanja (odobrena prijava vodi se pod brojem 2022-1-HR01-KA120-SCH-000110061) tijekom razdoblja akreditacije (2023.– 2027.).
Kao nositelj Erasmus akreditacije, Osnovna škola Odra raspisuje Natječaj za sudjelovanje učenika u projektu u okviru programa Erasmus+.
Provedba mobilnosti 
Prije same mobilnosti, učenici su obavezni sudjelovati u pripremama za mobilnost i redovito sudjelovati u aktivnostima u okviru projekta. 
Planirana je mobilnost 10 učenika. Pravo podnošenja prijave imaju učenici 6. razreda u školskoj godini 2026./2027.
Učenici trebaju imati važeću osobnu iskaznicu te važeću europsku zdravstvenu iskaznicu. Učenici trebaju pokazivati samostalnost i biti u mogućnosti odvojiti se od obitelji. 
Sredstva projekta pokrivaju troškove puta i boravka u inozemstvu. Tijekom provedbe mobilnosti učenicima će podršku pružati dvije učiteljice u pratnji.
Rok i način podnošenja prijave 
Rok za podnošenje prijave je 3. studenoga 2026. godine. Prijava treba sadržavati ispunjene obrasce koji se nalaze u prilogu Natječaja: 
1. popunjeni obrazac prijave koji sadrži opće podatke o učeniku (ime, prezime, razred) 
2. suglasnost roditelja za prijavu na Natječaj.
[bookmark: _GoBack]Zainteresirani učenici prijavljuju se na javni poziv dostavom prijavne dokumentacije u propisanim obrascima u tajništvo škole u zatvorenim omotnicama s naznakom „Prijava na Erasmus+ natječaj“ radnim danom od 7.30 do 15 sati, zaključno s 3.11.2026. Prijavu je moguće izvršiti i putem e-maila: erasmus.odra@gmail.com također, zaključno s 3.11.2026. do 15 sati.
Uvjet za prijavu je:
1. Prolazne ocjene te minimalan dobar opći uspjeh u školskoj godini 2025./2026.
Učenici koji su u tekućoj ili prethodnoj školskoj godini imali dva ili više zapisa o neprimjerenom ponašanju ili odnosu prema radu  ili imaju  izrečenu pedagošku mjeru neće moći sudjelovati u mobilnosti. 
Učenici s priloženom potpunom dokumentacijom i zadovoljenim uvjetima za prijavu bit će pozvani na razgovor. U svrhu odabira učenika provest će se testiranje na hrvatskom i engleskom jeziku. Tablica s elementima vrednovanja je u prilogu.  Učenici su dužni pripremiti kratku prezentaciju na temu Vode moga kraja. Tema je vezana uz projekt  Zelena škola. Prezentacija na engleskom jeziku će biti predstavljena tijekom testiranja.
Prednost će imati učenici koji pokazuju razvijene socijalne vještine, osnovno znanje engleskog jezika te spremnost na suradnju i prilagodbu novim situacijama. 
Kandidate odabire višečlano Povjerenstvo za odabir učenika koje imenuje ravnatelj škole.
Napomena o fotografiranju:
Sudjelovanjem u mobilnosti roditelji/skrbnici daju suglasnost za fotografiranje i snimanje učenika u svrhu provedbe Erasmus+ projekta te za objavu fotografija i videozapisa na mrežnim stranicama škole, društvenim mrežama i u projektnim diseminacijskim materijalima, u skladu s važećim propisima.

Vrijeme i mjesto objave rezultata natječaja 
Termini testiranja prijavljenih kandidata kreću od dana 5.11.2026. prema rasporedu koji će biti objavljen na oglasnoj ploči Škole dan nakon isteka roka za prijave. Rezultati natječaja bit će objavljeni do 10. studenoga 2026. godine na oglasnoj ploči Škole. Za dodatne informacije učenici i roditelji mogu se obratiti koordinatorici projekta, učiteljici Sari Bohaček, učiteljici Dori Jerleković te učiteljici engleskog jezika Ivani Fabić.
















ELEMENTI I KRITERIJI IZBORA UČENIKA ZA MOBILNOST 
TABLICA EVALUACIJE
	BODOVI
	3
	2
	1

	PREZENTACIJA OD 5- 10 SLAJDOVA NA ENGLESKOM JEZIKU
	Prezentacija sadrži podatke relevantne za temu te se sastoji od dobrog omjera teksta i slika (minimalno 1 ilustracija/ slika na slajdu  te natuknice vezane uz temu) 
	Prezentacija sadrži podatke relevantne za temu no ima previše ili premalo teksta / previše ili premalo slika. 
	Prezentacija sadrži manji dio relevantnih podataka te previše ili premalo teksta / previše ili premalo slika. 

	PREZENTACIJSKE VJEŠTINE NA HRVATSKOM I ENGLESKOM JEZIKU
	Učenik prezentira bez čitanja te samostalno prenosi sve važne informacije. Uz tekst na slajdovima, daje još dodatne informacije. 
	Učenik prezentira uz povremeno čitanje teksta sa slajdova. / 
Prenosi samo informacije koje su već napisane na slajdovima. 
	Učenik gotovo isključivo čita tekst prezentacije.  

	ENGLESKI JEZIK 
	Učenik tečno govori uz manje greške koje ne ometaju razumijevanje i tijek komunikacije. Ima primjeren i razumljiv izgovor. 
	Učenik govori uglavnom tečno no ponekad čini greške koje ometaju razumijevanje ili se služi samo osnovnim vokabularom. 
	Učenik često zastajkuje u govoru; čini greške koje ometaju komunikaciju te griješi pri uporabi osnovnih struktura i vokabulara. 

	INTERVJU NA HRVATSKOM I ENGLESKOM JEZIKU
	Učenik samostalno daje točne odgovore na pitanja, iznosi potpunim rečenicama svoje mišljenje te ideje o ekologiji, školi i Hrvatskoj. 
	Učenik daje djelomične odgovore na pitanja nepotpunim rečenicama.  
	Učenik na neka pitanja ne daje odgovore. 



                                                                                                                                                                           Ravnatelj: 
Vatroslav Gabrić

